Byrettens afgørelse stadfæstes i sag om begæring af aflytningstilladelse omhandlet i retsplejelovens § 780, stk. 1, nr. 1
Ret: Østre Landsret (2. instans)
Faggruppe: Straffesag — Sag under efterforskning
Sagsemner: Efterforskning og straffeproces;

/

UDSKRIFT
AF

ØSTRE LANDSRETS RETSBOG
____________

Lukkede døre

Den 26. januar 2010 holdt Østre Landsret møde i retsbygningen, Bredgade 59,
København.

Som dommere fungerede landsdommerne Ole Dybdahl, Lone Bach Nielsen (kst.) og Be-

nedikte Holberg (kst.), førstnævnte som rettens formand.

Som protokolfører fungerede Medarbejder ved retten 2.

Der foretoges for lukkede døre:

14. afd. kære nr. S-193-10:

Foranstaltning under efterforskning

(advokat Elsebeth Rasmussen, besk.)

Ingen var indkaldt eller mødt.

Der fremlagdes udskrift af retsbogen fra Københavns Byret med dommerens

fremsendel-sesbrev af 15. januar 2010.

Endvidere fremlagdes kæreskrift af 18. januar 2010 fra den beskikkede advokat, advokat

Elsebeth Rasmussen, samt kæresvarskrift af samme dato fra Københavns Politi.

De modtagne bilag var til stede.

Efter votering afsagdes sålydende



/

- 2 -

k e n d e l s e :

Advokat Elsebeth Rasmussen, der er beskikket advokat for den, som indgrebene

vedrører, har kæret Københavns Byrets kendelse af 15. januar 2010 (SS 90-1573/2010),

hvorefter Københavns Politi må foretage aflytning af samtaler til eller fra Tlf nr. 1 (ure-

gistreret taletidskort, Sonofon) og IMEI nr. 1 og indhente oplys-ninger om, hvilke

telefoner, herunder med ikke offentligt tilgængelige numre, der sættes i forbindelse med

den omhandlede telefon. Endvidere kan Københavns Politi indhente op-lysninger om

betalingsadressaten for de omhandlede telefoner. Det i retsplejelovens § 783, stk. 3,

nævnte tidsrum er fastsat til 25 dage.

Af de grunde, der er anført af byretten, og da endvidere de efterfølgende oplysninger i

sa-gen har bestyrket den anonyme kildes troværdighed,   

b e s t e m m e s :

Byrettens kendelse stadfæstes.

Retten hævet.



/